Vláda národného porozumenia

Vláda národného porozumenia je označenie prvej federálnej vlády v Česko-Slovensku po Nežnej revolúcii, ktorá mala pripraviť slobodné voľby. Označenie sa používa na Slovensku a v Česku, v niektorých prípadoch však môže označovať aj všeobecne vládu, ktorej cieľom je pripraviť všeobecné voľby po zvrhnutí diktatúry.

Hlavné ciele vlády 
Vláda národného porozumenia v Česko-Slovensku bola ustanovená 10. decembra 1989. Predsedom bol Marián Čalfa. V prejave pred Federálnym zhromaždením oboznámil občanov s cieľmi tejto vlády. Okrem iného:
 zabezpečiť účasť ľudu na správe štátu
 rozdelenie zákonodarnej, výkonnej a súdnej právomoci
 pripraviť prechod na trhovú ekonomiku
 práce na návrhu novej Ústavy
 pripraviť návrh nového zákona o slobode náboženských vyznaní a o náboženských spoločnostiach
Vláda bola pri moci do 27. júna 1990, keď ju nahradila takzvaná Vláda národnej obete vedená rovnako Mariánom Čalfom.

Členovia vlády 
Vo vláde národného porozumenia bolo 10 členov Komunistickej strany Česko-Slovenska (KSČ), 2 členovia  Československej strany socialistickej (ČSS), 2 členovia Československej strany lidovej (ČSL) a 7 členov bez straníckej príslušnosti.

predseda vlády - Marián Čalfa 
prvý podpredseda vlády - Ján Čarnogurský, do 6. apríla 1990 
prvý podpredseda vlády - Valtr Komárek, do 6. apríla 1990 
podpredseda vlády - Ján Čarnogurský, od 6. apríla 1990 
podpredseda vlády - Valtr Komárek, od 6. apríla 1990 
podpredseda vlády - Oldřich Burský, do 6. apríla 1990
podpredseda vlády - František Reichel, do 6. apríla 1990 
podpredseda vlády - Vladimír Dlouhý 
podpredseda vlády - Josef Hromádka 
podpredseda vlády - František Pitra, do 5. februára 1990
podpredseda vlády - Petr Pithart, od 6. februára 1990
podpredseda vlády - Milan Čič, od 13. decembra 1989
podpredseda vlády - Jiří Dienstbier, od 6. apríla 1990 
podpredseda vlády - Armin Delong, od 6. apríla 1990
podpredseda vlády - Václav Valeš, od 6. apríla 1990 

minister zahraničných vecí - Jiří Dienstbier
minister národnej obrany - Miroslav Vacek
minister vnútra - Marián Čalfa, Ján Čarnogurský a Valtr Komárek (poverení spoločným riadením do 30. decembra 1989), potom Richard Sacher
minister dopravy a spojov (od 1. februára 1990 dopravy) - František Podlena
minister spojov (od 1. februára 1990) - Róbert Martinko 
minister financií - Václav Klaus
minister hutníctva, strojárstva a elektrotechniky - Ladislav Vodrážka, od 13. februára 1990 Slavomír Stračár
minister palív a energetiky - František Pinc, od 13. februára 1990 Jaroslav Sůva
minister práce a sociálnych vecí - Petr Miller
minister zahraničného obchodu - Andrej Barčák ml.
minister poľnohospodárstva a výživy - Oldřich Burský, od 12. mája 1990 Rudolf Kutnar
minister poverený riadením Federálneho cenového úradu - Ladislav Dvořák
predsedníčka Výboru ľudovej kontroly ČSSR - Květoslava Kořínková
predseda Štátnej komisie pre vedeckotechnický a investičný rozvoj - František Reichel, od 6. apríla 1990 Armin Delong
predseda Štátnej plánovacej komisie - Vladimír Dlouhý
minister - Richard Sacher, do 30. decembra 1989
minister - Róbert Martinko, do 1. februára 1990
minister - Vladimír Príkazský, od 13. februára 1990 do 11. mája 1990  
minister - Karel Havlík, od 12. mája 1990

Národné vlády národného porozumenia 
Okrem federálnej vlády národného porozumenia existovali aj dve národné, v Česku - vedená Petrom Pithartom a na Slovensku - vedená Milanom Čičom.

Externé odkazy 
 Vznik vlády
 Federálne vlády ČSSR

Politika v Česko-Slovensku
Nežná revolúcia